Ján Jesenský-Jessenius

Ján Jesenský-Jessenius  (iné zápisy: Ján Jesenius, Ján Jessenius, Ján Jesenský, Ján/Jan z Jesenu; * 27. december 1566, Vroclav, Poľsko – † 21. jún 1621, Praha) bol slovenskýhttp://books.google.cz/books?id=zS5RAQAAIAAJ&q=%22%5Dan+jesenius,+a+German-speaking+Slovak+nobleman%22&dq=%22%5Dan+jesenius,+a+German-speaking+Slovak+nobleman%22&hl=ro&sa=X&ei=dEMBUMaLIeLk4QS407i6CA&redir_esc=y Journal of the Royal College of Physicians of Londonhttp://books.google.cz/books?id=gYa2AAAAIAAJ&q=%22+Slovak+teachers+who+taught+at+Czech+universities+in+the+15th+till+17th+centuries,+among+them+also+John+Jesenius%22&dq=%22+Slovak+teachers+who+taught+at+Czech+universities+in+the+15th+till+17th+centuries,+among+them+also+John+Jesenius%22&hl=ro&sa=X&ei=7TkBUIvEDYyVmQWvwvXqCQ&redir_esc=y Studia historica Slovaca lekár, politik, filozof a autor vedeckých spisov.

V ankete RTVS Najväčší Slovák v roku 2019 bol vyhodnotený na 32. mieste.

 Životopis 
Jesenský-Jessenius pochádzal z uhorského zemianskeho rodu, ktorý mal korene v slovenskom Turci, v Turčianskom Jasene. Vzdelanie získal najprv na univerzite v nemeckom Wittenbergu, kde študoval filozofiu a medicínu (od roku 1583), v štúdiu neskôr pokračoval na univerzite v Lipsku (od roku 1585) a v talianskej Padove (od roku 1588). Doktorom medicíny sa Jesenský-Jessenius stal v roku 1591 (za spis „O ochorení žlče po trojdennej zimnici“), zároveň získal aj doktorát z filozofie, ktorý mu bol uznaný až na pražskej univerzite. Padovská (katolícka) univerzita mu ho ako evanjelikovi uznať odmietla.

Od roku 1600 prednášal na Karlovej univerzite v Prahe, neskôr bol aj jej rektorom. Tu bola vykonaná Jánom Jesenským-Jesseniom prvá verejná pitva ľudského tela v českých krajinách (pitvané bolo telo obesenca). Opis pitvy v roku 1601 vydal Jessenius v 9 prednáškach pod názvom "Anatomiae Pragae anno MDC abs se solenniter administratae historia". Prispel k rozvoju anatómie.

V roku 1602 prišiel Jesenský-Jessenius do Prahy opäť a to na osobné žiadosti cisára Rudolfa II. Habsburského, ktorému slúžil ako lekár. Zároveň Jesenský-Jessenius získal nové kontakty z radov českej šľachty a vydal veľa vedeckých prác či spisov.

V roku 1608 Jesenský-Jessenius Prahu opustil a vstúpil ako osobný lekár do služieb brata Rudolfa II. Mateja. V službách uhorského kráľa a budúceho habsburského cisára bol až do roku 1612. V roku 1617 sa Jesenský-Jessenius vrátil do Prahy tretíkrát a stal sa rektorom univerzity, o rok neskôr sa stal profesorom histórie.

V roku 1618 navštívil Bratislavu, aby zabránil zvoleniu Ferdinanda II. za uhorského kráľa. V tom istom roku bol v Bratislave zatknutý a prevezený do Viedne, kde bol niekoľko mesiacov väznený. Po prepustení sa vrátil na rektorský post v Prahe.

Po bitke na Bielej hore a nástupe Ferdinanda II. Habsburského na český trón bol Jessenius zatknutý a odsúdený na trest smrti. Za účasť na protihabsburskom povstaní, bol 21. júna 1621, spolu s ďalšími 27 českými pánmi popravený na Staromestskom námestí v Prahe. Usmrtil ho sťatím mečom známy pražský kat Jan Mydlář. Vyrezali mu jazyk a hlavu zavesili na Staromestskej veži, neskôr v roku 1631 ich premiestnili do Týnskeho chrámu, no dnes netušíme, kde sa pozostatky Jána Jesenského-Jessenia nachádzajú.

 Dielo 
 De generationis et vitae humanae periodis
 De sanguine vena secta demisso judicium
 De ossibus. Tractatus. Witebergae : Samuel Selfisch, 1601. (Vydané v podobe faksimile so slovenským prekladom. Martin : Osveta, 1981)
 Adversus pestem consilium

 Pamiatka 
 Čestná plaketa SAV Jána Jessenia za zásluhy v lekárskych vedách 
 Je po ňom pomenovaná planétka 11830 Jessenius, (objaviteľ, český astronóm Antonín Mrkos 2. mája 1984.)
 Je po ňom pomenovaný rýchlik EC Jan Jesenius
 Je po ňom pomenovaná Jesseniova lekárska fakulta Univerzity Komenského so sídlom v Martine.

 Ján Jessenius vo filme 
V roku 1983 bol v Česko-slovensku nakrútený seriál sledujúci životné osudy Jána Jesseniusa pod názvom Lekár umierajúceho času v réžii Miroslava Luthera. Hlavnú úlohu Jána Jesseniusa si zahral český herec Petr Čepek. Predlohou pre film sa stala kniha Vladimíra Körnera, ktorý je aj autorom scenára.

 Referencie 

 Literatúra 
 Zborník Ján Jessenius
 ZÚBEK, Ľudo: Doktor Jesenius, Bratislava, 1956.
 BOKESOVÁ-UHEROVÁ, Mária: Ján Jessenius 1566-1621. (K 400. výročiu narodenia), Bratislava, Vydavateľstvo Slovenskej akadémie vied, 1966.
 NEJESCHLEBA, Tomáš: Jan Jessenius v kontextu renesanční filosofie, Praha, Vyšehrad, 2008.
 POLIŠENSKÝ, Josef: Jan Jesenský-Jessenius. Studie s ukázkami z díla, Praha, Svobodné slovo, 1965.

 Iné projekty 

Externé odkazy
 PICK, Friedel / Joh. Jessenius... Ein Lebensbild aus der Zeit des dreissigjährigen Krieges - dostupné v Digitálnej  knižnici UKB

Kategória:Slovenskí filozofi
Kategória:Rektori Karlovej univerzity
Kategória:Slováci odsúdení na trest smrti
Kategória:Nemecké osobnosti slovenského pôvodu
Kategória:Osobnosti z Vroclavu
Kategória:Osobnosti na slovenských poštových známkach
Kategória:Osobnosti na českých poštových známkach
Kategória:Osobnosti na maďarských poštových známkach
Kategória:Osobnosti na poľských poštových známkach
Kategória:Slovenskí šľachtici
Kategória:Príslušníci zemianskeho stavu
Kategória:Popravení sťatím
Kategória:Absolventi Padovskej univerzity